معنا الصور والصور المستندات الثبوتية التي يقال انها ثبوتية التي وردت للجنة الانتخابات الرئاسة نستعرضها آآ حضراتكم على الشاشة ومعنا على الهاتف الاستاز حازم صلاح ابو اسماعيل. السلام عليكم شيخ حازم
وعليكم السلام ورحمة الله وبركاته. اهلا ومرحبا بحضرتك ارجو ان تكون بخير. الحمد لله رب العالمين. وكان الله في العون امين يا رب دعواتك يا اخي الكريم. اللهم امين. طيب احنا الان المستندات تظهر على الشاشة. اه كيف يعني التوصيف لهذه المستندات والاوراق
اولا اللي انا عينته النهاردة ده الحقيقة يمثل غاية الاستهتار. اعلى درجة كنت اتخيلها من الاستهتار. المستند اللي هم اللجنة في اولا من قرارها في البند اولا سمته شهادة رسمية
صادرة من وزارة الخارجية الامريكية ازا بي افاجأ انها نمرة واحد ما هياش شهادة رسمية خالص اصلا لا عليها ختم ما عليهاش اي اختام. ولا عليها توقيع ولا هي مكتوب عليها انها صادرة من وزارة الخارجية الامريكية. كلمة الامريكية مش موجودة اطلاقا في المستند
ومجهلة وما فيش بادج فوق يقول دي وزارة ايه ولا ولا جهة ايه؟ اطلاقا حتى الختم البارز او اللوجو البارز اللي هم بيسموه مش مكتوب عليه لا امريكا ولا وزارة الخارجية ولا مين الجهة اللي اصدرته
مستند من عدم لا موقع ولا مكتوم ولا شيء مطلقا عملية تدليس كبرى. ومع زلك اللجنة تسميها مستند شهادة رسمية صادرة عن وزارة الخارجية الامريكية. وتدعي يا استاز اللجنة تصف الاوراق بما ليس في الاوراق
مم. بيقول لك ان عليها ختمة امور بتوقيع ومنهور بختم. وهي ليس عليها ختم وليس عليها توقيع وصورتها اهي قدام الناس اللي يعرف يطلع لي خدمة او توقيع والعلامة اللي انا كنت زكرتها قبل كده اللي هي عاملة زي علامة الشباك او الكمسراية الصغيرة او
من هزا القبيل بعيدة عن موقع التوقيع مش في موضع التوقيع اصلا ولو لاحزوا هيلاقوا في مسافة بياض كبيرة الشهادة مكتوبة على بياض اصلا في حوالي عشر سطور بين نهاية الكلام وبين التوقيع دي ورقة متسلمة
واتكتب عليها هذا الكلام وانا قابلت اللجنة المستشارين الخمسة اللي هم اعضاء اللجنة. وان كان فيهم الحقيقة يعني شخص غير اللي انا قابلته قبل كده انا ما اعرفهمش بالاسم لكن برضه ده من ضمن الاشياء ان احد المستشارين اللي كان موجود
عند تقديم الاوراق بصفته عضو في اللجنة ما كانش موجود النهاردة وكان موجود واحد تاني بداله دي انا مش فاهم دي معناها ايه لكن في واقع الامر انه الشهادة خالية تماما ليست شهادة مطلقا
والحاجة الاكتر من كده ان ما فيش عليها ما يسمى يعني ان يكتبوا ورقة على وشها ويدبسوها ان مرسل اليكم هذا التي جاءتنا من وزارة الخارجية الامريكية او اللي احنا بنبعتها لك يا مصر لانك طلبتيها مش موجودة مطلقا
فانا اكتشفت انه اللجنة بتقصف الاوراق بما ليس فيها. الحاجة التانية اللي لقيتها انه تصور حضرتك انه علشان يدعوا انه في شيء جديد حصل بعد حكم القضاء اللي صدر لصالحي
قالوا انه الشهادة اللي احنا آآ الشهادة اللي جاية لنا من امريكا دي جت لنا بعد حكم القضاء بيوم واذا بي افاجأ في مزكرتهم الداخلية النهاردة بان الشهادة دي موجودة عندهم من يوم سبعة ابريل. ولم يقدموا
في المحكمة على حسب كلامهم سبعة تمانية تسعة عشرة حداشر ابريل. قدموا كل ما عندهم من مستندات. وبعد ما فوجئوا ان الحكم القضائي الحمد لله صدر ضدهم بان انا صاحب احقية. وبانه المستندات عبارة عن تدليس وتزوير. راحوا طلبوا من
طلبوا من الخارجية انها تعيد ارسال الورقة اليهم مرة تانية بتاريخ جديد يوم اتناشر عشان يبان كما لو ان الارسال جديد وجاي في بعض تاريخ الحكم مع الاسف والمرارة الشديدة والله. هم. ولكن اللي كشف ان هم معترفين ان هو جاء لهم يوم سبعة ابريل
وبيان اللجنة الرئاسية اللي صدر فعلا يوم سبعة ابريل بيقول هزا الكلام بيقول ان احنا جالنا شهادة من وزارة الخارجية الامريكية ولا حاجة. هم. عن التفاف. اه. ولزلك انا والله لو عندي منفز اللجوء للقضاء
كان مفتوح ما فيش تحصين القرارات اللجنة دي لو منفز القضاء مفتوح ولو زي خرم الابرة كنت استصدر ضدهم حكم قضائي يمسل فضيحة لقرار اللجنة لانها بتزعم على المستندات ما ليس فيها. هم. وبتذكر
ولم تصدر قرارها الا عبر هدم البنيان القانوني كله في الاسبات. صور رسمية صور ضوئية انا اجحدها. واي طفل في القانون عارف ان جحد الصور الضوئية قيمتها صفر ومع زلك جابوها وانا جحدتها واستندوا اليها في القرار وكأنهم بيطلعوا لسانهم لشعب بالكامل بيستغفلوا شعبه
يعني نوع من الاستكراد الحقيقة. وانا قلت لهم هذا الكلام قلت لهم بدرجة من الاستهتار البالغة وغير مقبولة. وقلت لهم ردوا على الكلام اللي انا بقوله ده ولزلك حتى من تتصور كمان
المستندات اللي جاية لهم من وزارة الداخلية فوجئت النهاردة لما وروها لي ان آآ كشف الحركة بتاعة جواز السفر انها دخلت يوم كزا وخرجت يوم كزا. كشف له موقع من الداخلية ولا مكتوم
بقسم الداخلية وطالع من الكمبيوتر زي اي ورقة اقدر اطلعها انا من الكمبيوتر مكتبي او انت تطلع من كمبيوتر لمكتبك ورقة لا علشان ما يبقاش فيه مسئولية عليه والشخص اللي موقع المستندات سواء في مصر او في امريكا في كل الاحوال لا يزكر اسمه علشان ما يكونش فيه اي مسئولية عليه لان كله
مش ظاهر انها من امريكا ده ممكن تكون طالعة من الصين طالعة من فرنسا طالعة من مصر الحقيقة درجة استهتار بالغة وعملية تدليس كبيرة وواضح ان هم عايزين اقصاء مرشح عن رئاسة دولة
بمجرد كلام لا يمسل حتى ورقة بيضا. انا قلت لهم ده دي ما توصلش ورقة بيضا ولم يردوا على ذلك وسألته عندكم اي حاجة فيها ورقة رسمية في عندك اي ورقة رسمية فاجابني بانه ما فيش عندي الا هذه الاوراق فقط
مم. ولزلك لا يمكن ان يقبل مهما كانت الزروف انا الان امام انه القضاء لما عرضت عليه القضية اصدر قرار باعادته الى المنافسة مرة اخرى وبان آآ شاطي ده خطأ عن طريق ان هو الزم وزارة الداخلية باعطائه شهادة
القضاء اعزني واللجنة القضائية تتحدى حجية القضاء تتحداه تحدي مباشر عن طريق انها ارجعوا ابعتوا لي نفس المستند مرة تانية عشان يبقى اتبعت هو يوم سبعة. وهو هو يوم اتناشر فتعتمد على يوم اتناشر. هذه مسألة
انا انا شوف النصر صبره ساعة. هي المسألة الان احنا لا يمكن الحقيقة نسمح بانه يعني يتم استغفال شعب باكمله بهذه الصورة وانا قلت لهم قلت لهم انه ما تهدوش كل منافذ القانون. ما تسدوش قدامنا منافز القانون لان منافز القانون ازا كان
محصنة قراراتكم فها هي منظومة الاسبات المصري ما تسدوهاش لان الشعب لو بعد ما قرب جدا من تحقق امله في انه يقدر يروح لجان الانتخاب ويحدد مصيره. آآ صدمتموه وسديتم المنافز عليه بعد ما كان بدأ يستنسم
عبير ان ان في احتمال المسألة ليست سهلة ولا مضمونة العواقب ورجوتهم انهم ينتبهوا الى هذا المعنى. وان المسألة انت مش لعبة وان ما فيش حاجة اثبات قامت بالفعل. نعم. وانا الحقيقة نشرت اللي قدرت اوصل له من هذه المستندات
الحمد لله نشرته طلبت من الاخوة القائمين على الصفحة دي اللي هي باسمي انهم ينزلوها علشان يبقى في متنوع كل الناس وقلت خلي الشعب بيخلي خلق الله كلهم حكم بيني وبينهم. يشوفوا يتفرجوا على الشهادة اللي هيستبعد بها مرشحا لرئاسة الدولة
فكانت تنفع للاستبعاد ورقة بيبقى مكتوب عليها ان فلانة حصلت على الجنسية الامريكية من غير ما يكون حد لا موقعها ولا خاتمها ولا اي حاجة ازا كان هزا يرضي كرامة شعب كامل اديني قد اطلعت للشعب عليها. ويبقى حكم بيني وبين اللجنة والله المستعان. طيب يعني هي المستندات مش واضحة جدا على الشاشة
يعني المستند المكتوب باللغة الانجليزية مكتوب فيه ايه يا استاز حازم المستند اللي مكتوب باللغة الانجليزية ده مستند كان برضو اساعد اللي بيشوفه انه يعني يتصور حقيقة في اصله شكلها ازاي
المستند ده عبارة عن اصلا ورقة بيضا مختومة فوق مش مختومة بقى مش ختم محطوط عليه البادج او اللوجو يعني مسلا لما تبقى مكتب شاب ومكتوب فوقه بس اللوجو ده المطبعة اللي بتعمله مش ختم ختامة المطبعة اللي بتطبع فوق على كل الاوراق
ما يفيد ان هي خاصة بالجهة الفلانية مسلا او حاجة زي كده دي ده مش ختم ده اللوجو اللي بيبقى موجود في روزة من الورق الابيض اول ما استلمها من المطبعة
كده عادي طبيعي. وبعدين تحتها مكتوب تشهد وزارة الخارجية. ومش مكتوب بوزارة الخارجية انهيه. مش مكتوب الامريكية كلمة الامريكية غير واردة اطلاقا في المستند. تشهد وزارة الخارجية بان السيدة فلانة الفلانية حصلت على الجنسية الامريكية وطبعا ده وصف للجنسية مش وصف
من الجهة اللي بتصدر الشهادة حصلت على الشهادة الامريكية على الجنسية الامريكية اعتبارا من تاريخ كزا. بس كده وتحتها بقى تسيب كده حوالي عشر سطور مسافة خالية ما فيهاش اي حاجة. وتلاقي بعد كده مكتوب مكتوب يعني التاريخ بدون ذكر اسم من يوقع هذه الشهادة
خالية تماما من التوقيع وما فيش ختم عليها. لزلك اللي هم بيسموه ختمة انا لما طلعته لهم قلت له فين حضرتك الختم ده فين الختم ده البدي فوق عندك خدم الورقة عليها ختم؟ قال لي لا ما فيش. قال لي لأ. قال لي ليس عليها قال لي هو ما فيش غير ده احنا بس بنوصف الورقة نفسها. قلت له انت بتوصفها
بس حضرتك بتسميه بغير اسمه. ده ما اسموش ختم ده ده البادج ده اللوجو بتاع الورقة ومش موجود تحت الكتابة ده موجود فوق خالص وما لوش علاقة لو انا جبت الورقة دي نفسها وكتبت عليها قايمة الخضار اللي عايزة اشتريه من السوق ما هي هياها دي ورقة بيضا مكتوب عليها كلام
الورقة ومش مكتوب فيها امريكا. ومش مكتوب حتى برضو موجود فيها الحكومة الامريكية وموجود فيها اسف آآ اه وزارة الخارجية الامريكية ومقصود القسم القنصلي اه وليس مكتوب فيها الامريكية ولزلك اهو ادي الترجمة الرسمية اللي هم سلموها لي
الترجمة الرسمية اللي طالعة من قسم الترجمة الرسمي من وزارة العدل بيقول تشهد وزارة الخارجية باستلامها المذكرة الصادرة بتاريخ كزا كزا وزلك ردا على كزا ويؤكد مكتب الشئون بالنيابة وما بيقولش مكتب شئون القنصلية بتاع دولة ايه؟ نعم. آآ بالنيابة عن يا استاز حازم انا اسف في السؤال البعض يقول ان ربما هذه
في محاولات منك آآ التمسك باجراءات قانونية واجراءات شكلية. الاصل ان هي مسلا الوالدة معها جنسية امريكية وليس هناك ما يدفع هذا ازاي ما هو ما هو انا دلوقتي انا امام حد بيدعي هذا وانا بقول انا بانكره. نعم. وانا عشان كده قلت لهم انتم عندكم اربع مستندات قاطعة
زي ما قلت له بالتعبير البلدي الدارج يا اخي اخرم بها عيني وطلعني كذاب قدام الناس. قلت له عندك انها لما بتستلم الجنسية بصبغة ببصمتك على استلام الجنسية. هم. هات الشهادة اللي هي بصمت على استلامها
ولما بتاخد الجنسية بتقسم اليمين ويتصور فيديوهات الفيديو. ولما بتدخل مصر بتكتب بخط ايديها على قارة طيارة اسمها وتاريخ ورقم الجواز وجنسيتها هات الكارت اللي بخط ايديها. قلت له هات اي شيء مسند اليها من اي نوع. وانا
صلة كبيرة لكن انت كنت سايب كل الدنيا وجايب لي ورقة بيضا انا يا ريت عندي انت عارف حضرتك احنا لما طلبنا ان احنا نستخرج من امريكا اللي عرفنا نستخرجه مع الاسف قال لي انت مواطن مصري وامريكا غير ملتزمة بان هي تعطي على الفور
لمواطن غير امريكي مش كل مواطن في العالم يتقدم بطلب الحصول بشهادة على انه فلانة ليست امريكية او فلان ليس امريكي وانما ده يمر عبر الطرق الدبلوماسية لبلدك وياخد له خمسة واربعين يوم على الاقل. هم. انما انا مع الاسف الشديد انا طب انا هعمل ايه؟ انا كل اللي قلته له
قلت لهم هاتوا لي شيء يدل انما انا ما عنديش اي حاجة ده غير بقى المستندات اللي انا مقدمها انا مقدم المستندات اللي هي ان شاء الله برضه دي لازم انشرها اللي هي خاصة بمصريتها الى اخر لحظة وعدم وجود ازدواج جنسيا. مم. وبعدين يقول لي طب ما هو انت اه
آآ عينيك شقيقة وبرضو لا مش ثابت في السجلات ان هي امريكية. قلت له هو كل من ليس ثابت يبقى معناه انه معه شهادة امريكية ولا ما دام ليس سابت في السجلات ده وارد وده وارد فانت تعمل اسبات
ما عنديش حاجة فانا مش حكاية محاولة ولا مش محاولة الحكاية بص يا دكتور. نعم. افرض ان انا بحاول اتنصل مما يدعى عليه. نفترض هذا الكلام. نعم. انا موافق جدا على ده
لكن طيب بس مش لما يجيب لي بقى مستندات يتضح انها مستندات ناس شرفاء فعلا مستندات حقيقية ولا مستند ما علوش ولا توقيع ولا ختم وبيسميه عليه توقيع وختم. نعم. ومستند ما عليهوش اي اشارة وبعدين يقول لي ما يمكن الاشارة دي الاحرف الاولى
قلت له في حاجة اسمها يمكن في القانون حاجة اسمها يمكن انا مش بيبقى عندي انه نص القانون الاجنبي اللي تقول لي ان هذه الشهادات لا تصدر الا بالطريقة الفلانية. وبعدين لو عليها توقيع بتاع واحد اسمه جون ولا واحد اسمه كندي ولا اي حاجة
فين الختم اللي عليها؟ يعني ايه يمكن يعني ايه ده لازم يكون في نص فانا عايز اقول لحضرتك انا يكفيني مجرد انهم اجترأوا بجرأة عجيبة على انهم يوصفوا المستندات بوصف مش موجود فيها
المستند ما فيهوش الوصف ده وهم يكتبوه في قرارهم كده ويقول لك طلب مقدم منها للحصول على جواز سفر. وتشوفه تلاقيها انا منزل الصورة صورة مطموسة جاري التلاعب فيها ومحطوط عليها بلوك
سودا واهي منشورة قدام الناس. نعم. والطالب التاني يقول لك ده طلب للتصويت في في الانتخابات الامريكية. وشوفوا اتفرجوا على الطلبة التصويت في الانتخابات الامريكية الذي ليس فيه توقيع اساسا ولا فيه اي حاجة. والحقيقة شيء يعني وليس هو الخط ولا اي شيء يعني شيء الحقيقة
يعني يعني انا مش قادر اوصف كون ان انا كقاضي امسك ورقة قدامي واوصفها بوصف مش انا يكفيني ان انا موريها كلهم دلوقتي علشان يشوفوا ازا كان هذا الكلام موجود ولا لا. واي رجل قانون في طول البلاد وعرضها يقول لي ليه قيمة ورقة
كانت مختومة ولا موقعة قيمتها ايه؟ يا راجل ده في القانون المصري القانون المصري ان التوقيع ازا كان غير مقروء ولا يدل على اثم ولا تحديد شخصية الذي وقع يعتبر باطل ويعتبر هو والعدم سواء. انا اعرف منين شخصية اللي وقع علشان
واذا كان التوقيع موجود كده وليس في وظيفته علشان يثبت صفته. يعتبر هو والعدم سواء وانا قلت لهم دي كلها مسلمات وحضراتكم عارفينها اكتر من قولوا لي لو الكلام اللي انا بقوله ده وانا اديني اهو بقولها في التليفزيون كل الناس يسمعوا
هذا الكلام كله كلام فارغ وانا عندي مستندات ايه اعرف اقدمها لهم اكتر من اللي انا قدمته واكتر من انه خلاصة من القضاء حكم لصالحي وهم يصادمون حكم القضاء وعلى كل حال هذا ما قدمته احنا الان منتظرين انه يصدر قرارهم اما ان يمسل نوع من الاستهتار بالناس
وانا نشرتها علشان كده عشان يبقى الناس حكم بيني وبينهم ازا كانت ورقة غير موقعة تقسم مرشح ولا لا وغير مقصومة تكفيه ولا لا واما انه تكون المسألة بقى دي مسألة يعني انا
الحقيقة عملت كل ما استطيعه من اجل الكلام ده وخدت حكم قضائي وانا ونسأل الله سبحانه وتعالى. طيب يعني لو اللجنة اليوم او غدا اه اصدرت القرار باستبعاد حضرتك سترضى بذلك ان شاء الله قانونا
كيف ارضى به انا سافضحهم انا لا يمكن ارضى ابدا بالاستقرار. نعم. يعني هو انا زي ما قلت له قلت له رد علي رد ولو ملتبس قانونا. مم. ولو رأي مختلف عليه بين طرفين
انما لما تيجي شف يا دكتور عشان يمكن حضرتك الناس اللي هم مش رجال قانون يمكن ما ياخدوش بالهم كل الناس كل القانونيين عارفين ان صورة ضوئية تنكرها وتجحدها وتقول دي ما لهاش اصل
دي قيمتها في اسبات صفر لما تيجي لجنة عليا ورافعة المستوى وتعتبرها سند اسبات في حد ذاته ده ده اي واحد قانوني يشعر بالاهانة او ما يسمعه لما يبقى في مستند عرفي وانت تطعن عليه بالجمالة او بالانكار تصبح قيمته في الاسبات صفر لغاية ما يسبت بطريقك
فلما تيجي لجنة عليا تروح واخدة المستند اللي قيمته في الاسداد صفر وتروح حاططه لك بند تاني في الاسبات اي ورقة غير موقعة ولا مكتوبة منعدمة قانونا منعدمة وتعتبر قيمتها في الاسناد صفر الا ازا كانت بداية
سبوت وكلام تاني خاص بمعاملات مالية في الحالة دي برضو صفر تاخد انت صفر في اسبات وتعملها يبقى عندك اولا وثانيا وثالثا. تلات تصفار وتؤسس عليها قرار وهما تلت استغفار في الاسبات لا يساوي ولا شيء تؤسس عليها استبعاد مرشح لرئاسة الدولة منتهى الاستهتار غير الطبيعي وانا اظهرت له
والكلام ده وقلت لهم وردوا علي واتكلمنا وليس عندهم اي رد في هذا الشأن لان كانت مناقشة كنا بناخد وندي مش مش يعني كده على كل حال يفعل الله ما يريد. وانا الحمد لله ان انا قلت هذا الكلام واظهرت الورق. واصبح على عين الناس كلها
عشان يبقى الناس حكم عشان يعرفوا من الذي يلوي الحقائق ومن الذي ينطق بها. وبعد كده الناس حكم باذن الله تعالى والله حكم فوق الجميع يا رب العالمين. هم لك والى اللقاء ان شاء الله. شكرا جزيلا لك استاز حازم صلاح واسماعيل على هذا التوضيح
آآ معنا على الهاتف احد